
DR 30.10.2012 15 

 
Yang dimaksudkan tadi itu ialah di sebelah pekan Limbang sahaja. Itu memang 

ada sebahagiannya siap sahaja. Jadi kita minta untuk meneruskan,  (a) meneruskan projek 
tebingan Sungai Limbang di sebelah pekan untuk meneruskan sampai ke hilir sungai dan 
satu ialah untuk Seberang Kedai itu sendiri adalah it’s a different projek. Tidak pernah 
disentuh pun yang sebenarnya. Jadi itulah. Jadi kita berharap perkara ini mungkin dapat 
dipertimbangkan oleh pihak kementerian sebagai satu tarikan kampung asli atas air ini. 
Terima kasih. 

Dato' Dr. James Dawos Mamit: Terima kasih Yang Berhormat Limbang atas 
penjelasan itu. Itu penjelasan. Di manakah Kampung Air Seberang kedai. Rupa-rupanya 
Kampung Air Seberang Kedai adalah di seberang pekan Limbang. Kalau ianya sebegitu 
Yang Berhormat, saya sarankan agar Yang Berhormat minta sama ada pejabat residen 
ataupun pejabat Majlis Perbandaran Limbang untuk membuat cadangan dan untuk 
memohon  kerana semua projek yang kita luluskan di negeri-negeri adalah permohonan 
daripada kerajaan negeri. Jadi untuk Limbang, pejabat residen lah yang bertanggungjawab 
dan juga pejabat Majlis Perbandaran Limbang yang bertanggungjawab.  Oleh itu kedua-dua 
pihak seharusnya menyediakan satu proposal dan proposal itu boleh dimajukan kepada 
kementerian untuk pertimbangan. Sekian, terima kasih. 

 

6.  Tan Sri Dato' Seri Abdul Khalid bin Ibrahim [Bandar Tun Razak] minta 
Perdana Menteri menyatakan, apakah semangat asal (atau matlamat asal) Akta 
Perlindungan Pemberi Maklumat 2010 dan sejauh manakah pihak kerajaan dapat menilai 
keberkesanannya melibatkan pemberian maklumat sahih. 

Menteri di Jabatan Perdana Menteri [Dato' Seri Mohamed Nazri Abdul Aziz]:  
Tuan Yang di-Pertua, Akta Perlindungan Pemberi Maklumat 2010 iaitu Akta 711 merupakan 
satu akta yang digubal untuk memerangi rasuah dan salah laku lain dengan menggalakkan 
dan memudahkan pendedahan kelakuan tidak wajar dalam sektor awam dan swasta.  
Selain itu akta ini digubal untuk melindungi orang yang membuat pendedahan daripada 
tindakan yang memudaratkan serta peruntukan agar aduan yang diterima, disiasat oleh 
agensi penguatkuasaan. Seksyen 7 akta ini memberikan perlindungan seperti berikut 
kepada pemberi maklumat; 

(i) perlindungan maklumat sulit iaitu seperti identiti pekerjaan, 
alamat kediaman, alamat tempat kerja, maklumat yang 
didedahkan dan sebagainya; 

(ii) kekebalan daripada tindakan sivil dan jenayah; dan 

(iii) perlindungan terhadap tindakan yang memudaratkan. 

 

Bagi memastikan bahawa maklumat tersebut terpelihara, akta ini memperuntukkan 
sesiapa yang membocorkan maklumat sulit boleh didenda sebanyak RM50,000 atau 
penjara tidak melebihi 10 tahun atau kedua-duanya sekali. Peruntukan ini memberikan 
jaminan kepada pemberi maklumat, bahawa setiap maklumat yang diberikan kepada agensi 
penguatkuasaan adalah terpelihara dan tidak terdedah kepada mana-mana pihak yang lain. 

Semenjak akta ini dikuatkuasakan pada 15 Disember 2010 sehingga 31 
September 2012, sebanyak 12,086 pendedahan kelakuan tidak wajar direkodkan oleh tujuh 
agensi penguatkuasaan utama iaitu: 

(i) Polis Diraja Malaysia; 

(ii) Suruhanjaya Pencegahan Rasuah Malaysia; 

(iii) Jabatan Kastam Diraja Malaysia; 

(iv) Jabatan Imigresen Malaysia; 

(v) Jabatan Pengangkutan Jalan; 

(vi) Suruhanjaya Syarikat Malaysia; dan 

(vii) Suruhanjaya Sekuriti Malaysia. 



Yang dimaksudkan tadi itu ialah di sebelah pekan Limbang sahaja. Itu memang ada sebahagiannya siap sahaja. Jadi kita minta untuk meneruskan, (a) meneruskan projek tebingan Sungai Limbang di sebelah pekan untuk meneruskan sampai ke hilir sungai dan satu ialah untuk Seberang Kedai itu sendiri adalah it's a different projek. Tidak pernah disentuh pun yang sebenarnya. Jadi itulah. Jadi kita berharap perkara ini mungkin dapat dipertimbangkan oleh pihak kementerian sebagai satu tarikan kampung asli atas air ini. Terima kasih. Dato' Dr. James Dawos Mamit: Terima kasih Yang Berhormat Limbang atas penjelasan itu. Itu penjelasan. Di manakah Kampung Air Seberang kedai. Rupa-rupanya Kampung Air Seberang Kedai adalah di seberang pekan Limbang. Kalau ianya sebegitu Yang Berhormat, saya sarankan agar Yang Berhormat minta sama ada pejabat residen ataupun pejabat Majlis Perbandaran Limbang untuk membuat cadangan dan untuk memohon kerana semua projek yang kita luluskan di negeri-negeri adalah permohonan daripada kerajaan negeri. Jadi untuk Limbang, pejabat residen lah yang bertanggungjawab dan juga pejabat Majlis Perbandaran Limbang yang bertanggungjawab. Oleh itu kedua-dua pihak seharusnya menyediakan satu proposal dan proposal itu boleh dimajukan kepada kementerian untuk pertimbangan. Sekian, terima kasih. 6. Tan Sri Dato' Seri Abdul Khalid bin Ibrahim [Bandar Tun Razak] minta Perdana Menteri menyatakan, apakah semangat asal (atau matlamat asal) Akta Perlindungan Pemberi Maklumat 2010 dan sejauh manakah pihak kerajaan dapat menilai keberkesanannya melibatkan pemberian maklumat sahih. Menteri di Jabatan Perdana Menteri [Dato' Seri Mohamed Nazri Abdul Aziz]: Tuan Yang di-Pertua, Akta Perlindungan Pemberi Maklumat 2010 iaitu Akta 711 merupakan satu akta yang digubal untuk memerangi rasuah dan salah laku lain dengan menggalakkan dan memudahkan pendedahan kelakuan tidak wajar dalam sektor awam dan swasta. Selain itu akta ini digubal untuk melindungi orang yang membuat pendedahan daripada tindakan yang memudaratkan serta peruntukan agar aduan yang diterima, disiasat oleh agensi penguatkuasaan. Seksyen 7 akta ini memberikan perlindungan seperti berikut kepada pemberi maklumat; (i) perlindungan maklumat sulit iaitu seperti identiti pekerjaan, alamat kediaman, alamat tempat kerja, maklumat yang didedahkan dan sebagainya; (ii) kekebalan daripada tindakan sivil dan jenayah; dan (iii) perlindungan terhadap tindakan yang memudaratkan. Bagi memastikan bahawa maklumat tersebut terpelihara, akta ini memperuntukkan sesiapa yang membocorkan maklumat sulit boleh didenda sebanyak RM50,000 atau penjara tidak melebihi 10 tahun atau kedua-duanya sekali. Peruntukan ini memberikan jaminan kepada pemberi maklumat, bahawa setiap maklumat yang diberikan kepada agensi penguatkuasaan adalah terpelihara dan tidak terdedah kepada mana-mana pihak yang lain. Semenjak akta ini dikuatkuasakan pada 15 Disember 2010 sehingga 31 September 2012, sebanyak 12,086 pendedahan kelakuan tidak wajar direkodkan oleh tujuh agensi penguatkuasaan utama iaitu: (i) Polis Diraja Malaysia; (ii) Suruhanjaya Pencegahan Rasuah Malaysia; (iii) Jabatan Kastam Diraja Malaysia; (iv) Jabatan Imigresen Malaysia; (v) Jabatan Pengangkutan Jalan; (vi) Suruhanjaya Syarikat Malaysia; dan (vii) Suruhanjaya Sekuriti Malaysia.